                             højesterets dom
                        afsagt tirsdag den 8. december 2015
sag 208/2015
anklagemyndigheden
mod
t1
(advokat casper andreasen, beskikket)
i tidligere instanser er afsagt dom af retten i næstved den 12. august 2014 og af østre lands-
rets 1. afdeling den 28. april 2015.
i pådømmelsen har deltaget fem dommere: jytte scharling, thomas rørdam, jon stokholm,
michael rekling og jens peter christensen.
sagen er afgjort uden mundtlig forhandling, jf. retsplejelovens § 930 a.
påstande
dommen er anket af t1 med påstand om formildelse, således at t1 idømmes en tillægsstraf
på fængsel i 3 år, 5 måneder og 18 dage.
anklagemyndigheden har nedlagt samme påstand.
supplerende sagsfremstilling
t1 blev ved vestre landsrets dom af 23. juni 2000 idømt 12 års fængsel for bl.a. drab. han
blev prøveløsladt den 18. oktober 2010 med en reststraf på 353 dage og med en prøvetid på 2
år.
ved københavns byrets dom af 22. marts 2013 blev han idømt fængsel i 3 år og 9 måneder
for medvirken til grov vold og flere tilfælde af våbenbesiddelse under særligt skærpende om-
stændigheder. forholdene blev begået den 23. juli 2011 og den 25. maj 2012. straffen blev
fastsat som en fællesstraf med den ved prøveløsladelsen fastsatte reststraf på 353 dage.
                                                - 2 -
ved retten i horsens’ dom af 13. december 2013 blev han idømt en tillægsstraf på fængsel i
3 år og 9 måneder bl.a. for to røverier og vold mod to polititjenestemænd. forholdet blevet
begået den 14. oktober 2011.
ved retten i næstveds dom af 12. august 2014 blev t1 i den foreliggende sag idømt en
tillægsstraf på fængsel i 3 år og 6 måneder bl.a. for røveri af særligt grov beskaffenhed,
frihedsberøvelse og våbenbesiddelse under særligt skærpende omstændigheder. forholdet
blev begået den 12. januar 2012. ved dom af 28. april 2015 tiltrådte østre landsret, at t1 var
idømt en tillægsstraf på fængsel i 3 år og 6 måneder.
anbringender
anklagemyndigheden har anført bl.a., at samtlige pådømte forhold kunne være pådømt under
samme sag, og t1 ville da højest kunne være idømt fængsel i 10 år med tillæg af reststraffen
på 353 dage, jf. straffelovens § 288, stk. 2, jf. § 88, stk. 1, 1. pkt. t1 er imidlertid ved de tre
domme idømt i alt 11 års fængsel. den seneste tillægsstraf skal derfor nedsættes til fængsel i
3 år, 5 måneder og 18 dage, svarende til at t1 i alt er idømt fængsel i 10 år og 353 dage.
t1 har tilsluttet sig anklagemyndighedens bemærkninger.
højesterets begrundelse og resultat
i overensstemmelse med parternes samstemmende påstande ændrer højesteret landsrettens
dom, således at tillægsstraffen fastsættes til fængsel i 3 år, 5 måneder og 18 dage, jf. straffelo-
vens § 89 og § 288, stk. 2, jf. § 88, stk. 1, 1. pkt.
t1 har fortsat været frihedsberøvet under anken.
                                      thi kendes for ret:
landsrettens dom stadfæstes med den ændring, at tillægsstraffen fastsættes til fængsel i 3 år, 5
måneder og 18 dage.
                                           - 3 -
statskassen skal betale sagens omkostninger for landsret og højesteret, mens t1 skal betale
de sagsomkostninger, han er pålagt ved byrettens dom.
